เจ้าของบ้านทรุด 6 หลังที่กระบี่ยอมทุบทิ้ง-อบต.เข้าสอบซ่อมไม่ได้
นายวิเชษฐ์ ขวัญข้าว ปลัด อบต.อ่าวนาง อ.เมืองกระบี่ กล่าวว่า ภายหลังเกิดเหตุบ้านทรุดตัว 6 หลังที่หมู่ที่ 4 ต.อ่าวนาง อ.เมืองกระบี่ ทาง อบต. โดยทางช่างได้เข้าตรวจสอบพบว่า บ้านห้องแถวทั้ง 5 หลังคานหน้าหักทั้งหมดและคานรับน้ำหนักไปยังหลังบ้านก็ทรุดตัวเนื่องจากด้านล่างเป็นโพรงขนาดใหญ่และมีน้ำ ลักษณะการก่อสร้างในครั้งแรก มีการถมดินแต่ไม่ตลอดทั้งบ้าน ซึ่งเว้นด้านหลังทำคานลอยไว้ เมื่อเวลาผ่านไปทำให้ดินยุบตัวเนื่องจากมีน้ำกัดเซาะ จนบ้านรับน้ำหนักไม่ไหวทรุดตัว และหลังจาก 5 หลังแรกที่ติดกันทรุด อีก 1 หลังที่ติดกันก็ทรุดตาม,นายวิเชษฐ์ กล่าวอีกว่า หลังตรวจสอบพบว่า ไม่สามารถที่จะซ่อมแซมได้ และอาจจะเกิดอันตรายทั้งต่อผู้ที่เข้าไปซ่อม ทางเจ้าของบ้านก็ยอมที่จะทุบบ้านทั้งหมดทิ้ง โดยจะรื้อเอาประตู หน้าต่างๆ และหลังคาบ้านออก ซึ่งได้แจ้งให้ใช้ความระมัดระวังในการรื้อและทุบตัวบ้าน อย่างไรก็ตาม ในส่วนของผู้เช่าบ้านทั้งหมด ขณะนี้ได้ขนข้าวของไปยังบ้านเพื่อนเพื่ออาศัยชั่วคราว และหาบ้านใหม่แล้ว สำหรับพื้นที่บริเวณดังกล่าวพบว่า ที่ผ่านมาเป็นทุ่งนา และหลังจากการท่องเที่ยวเติบโต ได้มีการสร้างบ้านเช่าจำนวนมาก ซึ่งหลังจากนี้ทาง อบต.จะต้องเพิ่มความเข้มในการก่อสร้างเพิ่มเติม.
เจ้าของบ้านทรุดทั้ง 6 หลัง ใน ต.อ่าวนาง อ.เมืองกระบี่ ยอมทุบทิ้ง หลัง อบต.เข้าตรวจสอบ พบว่าไม่สามารถซ่อมแซมได้ และอาจจะเกิดอันตรายต่อผู้ที่เข้าไปซ่อม 
บ้านทรุด,บ้านยุบ,ทุบบ้านทิ้ง,กระบี่,ห้องแถวยุบตัว,ดินยุบตัว,น้ำกัดเซาะ,บ้านทรุดตัว,อบต.อ่าวนาง,เมืองกระบี่,ข่าว,ไทยรัฐออนไลน์,ทุบทิ้งบ้านทรุด